text: [{"text_idx": "#000001", "text": "Equinor: O\u0301metaliga sto\u0301r avbjo\u0301\u00f0ing at r\u00f8kka ve\u00f0urlagsma\u0301lunum"}, {"text_idx": "#000002", "text": "Til tess at r\u00f8kka 1,5 stig ma\u0301linum metir norska orkufelagi\u00f0, at ny\u0301tslan av fossilum brennievnum ma\u0301 ste\u00f0ga heilt, ella ma\u0301 fangan og goymsla av CO2 setast i\u0301sta\u00f0in innan 2050. Felagi\u00f0 metir, at ta\u00f0 gongur alt ov seint vi\u00f0 gr\u00f8na orkuskiftinum, um ma\u0301lini skulu r\u00f8kkast."}, {"text_idx": "#000003", "text": "At r\u00f8kka ma\u0301lunum i\u0301 Pari\u0301savtaluni er ein o\u0301vanliga sto\u0301r avbjo\u0301\u00f0ing og fer at krevja, at b\u00e6\u00f0i myndugleikar, i\u0301dna\u00f0urin, i\u0301leggjarar og bru\u0301karar halda fram vi\u00f0 at samarbei\u00f0a og plikta seg til at vera partur av gongdini, sigur Anders Opedal, sum er samtaksstjo\u0301ri i\u0301 Equinor. Hann sigur hetta i\u0301 sambandi vi\u00f0, at Equinor ju\u0301st hevur lati\u00f0 gera eina spildurny\u0301ggja fra\u0301grei\u00f0ing um orkuu\u0301tlitini i\u0301 heiminum."}, {"text_idx": "#000004", "text": "Orsaka\u00f0 av o\u0301vissu, sum m.a. stavar fra\u0301 kri\u0301gnum i\u0301 Ukraina, arbei\u00f0ir Equinor vi\u00f0 tveimum ti\u0301\u00f0ar-scenarium, to\u0301 uttan at hesi skulu sklijast sum fors\u00f8gnir. \u00d8\u00f0rumegin ver\u00f0ur tosa\u00f0 um \u201cMu\u0301rar\u201d, (Walls), sum merkir eini gongd, i\u00f0 fylgir dagins broytanartilgongd, men endar vi\u00f0 ikki at r\u00f8kka 1,5 stig ma\u0301linum. Hitt er \u201cBru\u0301gvar\u201d, \u201cBridges\u201d, sum vi\u0301sir, hv\u00f8rjar o\u0301gvusligar broytingar skulu til fyri at r\u00f8kka ve\u00f0urlagsma\u0301linum."}, {"text_idx": "#000005", "text": "I\u0301 fra\u0301grei\u00f0ingini ver\u00f0ur ti\u0301 tosa\u00f0 um eina seina men stigvi\u0301sa broyting, sum ey\u00f0kennir orkuskifti\u00f0 vit kenna i\u0301 dag og si\u0301\u00f0ani eina \u00f8king, sum er ney\u00f0ug fyri at r\u00f8kka veruligum broytingum, i\u00f0 eru ney\u00f0ugar fyri at flyta heimin a\u0301 eina veruliga bur\u00f0adygga lei\u00f0."}, {"text_idx": "#000006", "text": "Anders Opedal, samtaksstjo\u0301ri i\u0301 Equinor."}, {"text_idx": "#000007", "text": "I\u0301 ti\u0301 partinum, har ma\u0301li\u00f0 ver\u00f0ur rokki\u00f0, s\u00e6r Equinor fyri s\u00e6r, at eftirspurningurin eftir olju og gassi r\u00f8kkur evstamarkinum longu i\u0301 2025, og fer eftir ta\u00f0 at minka skjo\u0301tt. Um vit fylgja hinum partinum i\u0301 fra\u0301grei\u00f0ingini, har verandi gongd heldur fram, uttan at ma\u0301li\u00f0 ver\u00f0ur rokki\u00f0, v\u00e6ntar Equinor, at eftirspurningurin kemur i\u0301 h\u00e6ddina i\u0301 2026. Hareftir fer hann at minka. I\u0301 hesum partinum kemur eftirspurningurin eftir gassi ikki i\u0301 h\u00e6ddina fyri enn i\u0301 2041 og fer at ver\u00f0a 10% h\u00e6gri enn dagsins st\u00f8\u00f0i i\u0301 2050. Broytingin gongur ikki no\u0301g skjo\u0301tt ver\u00f0ur sagt."}, {"text_idx": "#000008", "text": "A\u0301\u00f0renn 2050 fer \u00f8ll i\u0301restandi ny\u0301tslan av fossilum brennievnum antin at minka no\u0301gv ella heilt - ella fangan og goymsla av CO2 fer at koma i\u0301sta\u00f0in. Um somu ti\u0301\u00f0 ver\u00f0ur rokna\u00f0 vi\u00f0, at eftirspurningurin eftir gassi fer at minka vi\u00f0 einum fjo\u0301r\u00f0ingi vi\u00f0 dagsins st\u00f8\u00f0i i\u0301 2050."}, {"text_idx": "#000009", "text": "Hetta sera frams\u00f8kna ma\u0301li\u00f0 vi\u0301sir, hvussu risasto\u0301rar avbjo\u0301\u00f0ingar heimurin fer at hava. T\u00f8kniliga ber til at r\u00f8kka hesum, men um ta\u00f0 eisini letur seg gera i\u0301 veruleikanum og fi\u0301ggjarliga og er s\u00f8lubart fyri veljararnar, ta\u0301 allar avlei\u00f0ingar og a\u0301bendingar eru grei\u00f0ar, ma\u0301 so vera upp til almenna kjaki\u00f0 at avgera skriva greinararnir hja\u0301 Equinor m.a."}, {"text_idx": "#000010", "text": "Fra\u0301grei\u00f0ingin kann lesast a\u0301 heimasi\u0301\u00f0uni hja\u0301 Equinor: "}, {"text_idx": "#000011", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000015", "text": "Helvtin av orkuni fra\u0301 vindmyllulundum fer til spillis"}, {"text_idx": "#000016", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000017", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000018", "text": "Russland sendir oljutangaskip nor\u00f0ur um Sibiria"}, {"text_idx": "#000019", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000020", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000024", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000025", "text": "Fyristing tel. 20 80 80 [email protected]"}]